Betty's Days: toukokuuta 2012
Noniin, mitäs se Betty touhuaa ensi viikolla?? ......huuhtoo kultaa, paljon kultaa!!!
Ja ainakin muutama työkaveri on tässä kohtaa räjähtänyt räkäseen nauruun. Yllätin heidät nimittäin viime kesänä kertomalla harrastuksestani lomani alkaessa, ja sehän sai väen nauramaan. Ne luuli kysyessään "mitäs aiot tehdä lomalla?" saavansa vastauksen "mökkeilen ja rentoudun" ja mä latasinkin yllättävän lauseen, "ajattelin käydä pitkästä aikaa huuhtomassa kultaa". =D Nyt ne enää vähän kikattelee ja pyörittelee silmiään, kun otan lajin ja siihen kuuluvat jutut puheeksi...
Mutta nyt. Lupasin lomallani lähteä ihan meidän kultakämpälle asti Lappiin ja osallistua SM-kisoihin Tankavaaran kultakylässä, ja mikäs niihin kisoihin parempi paikka reenata kuin EM-kisat! Ihan oikea järjestys ja sillee...heh. Ja mulle on kuulemma hankittu uusi vaskoolikin tätä tämän kesän kisainnostusta ylläpitämään.. Isän kanssa me körötellään nyt sitten Himokselle ja katsotaan mihin meidän taidot riittää...ja jos sitä nyt perjantaina vaikka pari kertaa sitä vaskoolia kävis pyörittämässä siellä Äetsässä Finniksen rannassa, jotta muistais miten se homma oikein toimii.. Ei vaan, kyllä se sieltä takaraivosta tulee jostain..ihan niinku pyörällä ajo. Toivottavasti.
Ai mitä hittoo on kullanhuuhdonta? Miten siinä kilpaillaan??? Noh..samassa erässä olevien kisaajien hiekkaämpäreihin on piilotettu päätuomarin toimesta 3-12 kultahippua (eli vain HÄN tietää montako hippua missäkin erässä on). Kun aika lyödään käyntiin, kaikki pikku altaissaan seisovat, kumisaappaisiin sonnustautuneet kisaajat, koittavat löytää ämpäriinsä piilotetut hiput mahdollisimman nopeasti vaskoolia apuna käyttäen. Se joka löytää eniten hippuja lyhyimmässä ajassa, etenee seuraavaan erään, tai finaalissa luonnollisesti voittaa koko sarjan. Hukatessaan yhden tai useamman hipun, saa hukatusta hipusta sakkominuutteja x määrän, riippuen kisasta. Eli jos on nopein, mutta hukkaa hippuja, on toisten kilpailijoiden suoritusajasta kiinni, mikä ajallisesti nopeimman kilpailijan sijoitus on.....Oliko pikainen selitykseni varmasti tarpeeksi epäselvä?? =D
Omasta tulevasta sijoituksestani en uskalla antaa mitään veikkausta, mutta vuosia sitten kisoja enemmän kiertäessäni paras suoritukseni, 49s ja kaikki hiput tallessa, ei todellakan tule olemaan lähelläkään.... Jos edes semifinaaliin pääsisi, niin olisin suoritukseeni tyytyväinen. Vaikka kyllä sitä uuden pokaalinkin voisi kokoelmiinsa pitkästä aikaa lisätä....katsotaan. ^_^
Pitääkin ottaa paljon kuvia ja fiilistellä ihmisiä, kultaa, pitkästä aikaa.. Kiva kiva!!
Lähettänyt Betty klo 20.21 Ei kommentteja:
Tunnisteet: kulta
Lähettänyt Betty klo 11.28 Ei kommentteja:
Ai mitä häh!?
Ihanaakin ihanampi Olivia Rouge on laittanut pyörät kolinalla pyörimään ja saanut aikaiseksi mahtavan tapahtuman Tampereen burleskiystäville. Tulevana lauantaina, 26.5., on luvassa kauniita naisia ja paljasta pintaa Teerenpelin alakerrassa, kun Teerenpeli Tease pyörähtää käyntiin tuoden lavalle itse Olivian sekä Cherrie A. Dorablen. Naiset esiintyvät illan aikana sekä yhdessä että erikseen. Pick up-tyttönä nähdään pirtsakka Lili Safiiri ja kaiken mahtavuuden juontaa stand up-koomikko Olli Siiki!!
Hommahan on se, että showtime on klo 19, ja lippuja saa klo 18 alkaen (á 10€). Jos yhtään kiinnostaa, niin tulkaahan joukolla katsomaan! Jos vain tarpeeksi ihmisiä valtaa kellarin "salakapakan", niin sitä suuremmalla todennäköisyydellä tapahtuma tulee saamaan jatkoa.......ja jopa joku muukin tuttu kasvo saattaa näkyä muuallakin kuin yleisössä... ;)
Teerenpeli on kyseisenä päivänä auki klo 12-03, joten jo ennen tuota kello kuutta kannattaa paikalla käydä maistelemassa heidän oman panimonsa tuotteita tai esimerkiksi syödä hyvin!!
Eli. Lauantaina. Klo 18. Burleskia. Tule. Minäkin olen siellä!!
Lähettänyt Betty klo 23.27 Ei kommentteja:
Tunnisteet: burlesque, Cherrie A. Dorable, Olivia Rouge
Nyt se on pelattu. Tampere Roller Derbyn edustusjoukkueen Tampere Rollin' Hosien ensimmäinen bout!!
Helsingistä Pirkkalan liikuntatalolle lensivät paikalle HRDn Queen B's antamaan horoille vastusta. TRHn tytöt olivat ennen pelin alkua pukuhuoneessa peloissaan, jännittyneitä, paniikissa...ja muuten vain häröilymielellä. Vaihtopenkillä meistä huolen pitäneet Dynahora ja Nikki Sick Ho takoivat meihin voimaa ja voitontahtoa ennen ensimmäisen erän alkua..ja ehkä me siinä sitten jopa vähän jännitykseltämme innostuttiinkin.
Queen B's johtivat peliä tauolle mentäessä, mutta eihän se meitä lannistanut. Derby on niin hauskaa! Toisessa erässä me oltiin jo hieman päästy peliin sisään, ja päästiinkin jopa kymmenen pisteen päähän!!! Ensimmäisen erän loppupuolella tuo meikäläisen nilkka alkoi muistuttaa venhädyksestä, jonka sain muutama viikko sitten, ja suosiolla hiukan vähensimme omaa aikaani kentällä toisessa erässä...se harmistutti..mutta kyllä niin ylpeä olin jokaisesta TRHn pelaajasta!!
Voiton vei lopulta HRD. Suotakoon se heille, tämä kun oli vasta meidän ensimmäinen peli.. ;) Lopulliset lukemat oli 93-148.
Pelin jälkeen tiimit suuntasivat Daddy's Dineriin syömään ja se ilon määrä mitä oli käsin kosketeltavaa...ihanaa kun on tälläinen laji kuin derby olemassa...kaikki on niin ihania. ^_^
Seuraavaa peliä odotellessa!
Lähettänyt Betty klo 22.18 Ei kommentteja:
Tunnisteet: Derby, HRD, TRH
Se päivä lähenee koko ajan. Päivä, jolloin Tampere Roller Derbyn Tampere Rollin' Hos pelaa ensimmäisen virallisen pelinsä. O_o Vastaan asettuu Helsinki Roller Derbyn b-joukkue,
Queen B's.
Mitä?Missä?Milloin?
Ovet kansalle aukeaa klo 15 ja rytinä alkaa klo 15.30! Tulkaahan katsomaan kun tehdään tamperelaista derbyhistoriaa!! Ja hei liputkin maksaa vaan 5€ (käteisellä)! Alle 12-vuotiaat ilmaiseksi huoltajan seurassa.
Hoi! Sieltä saa ostettua myös joko TRHn tai esimerkiksi HRDnkin fanituotteita!!! Eikä suinkaan vähäisimpänä....TRHn sponsori NItrobabe on myös mukana omien tuotteittensa kanssa!! Nitron tytöille kelpaa maksuvälineenä myös kortti, meillä yhdistyksillä vain käteinen.
Täytetään katsomot ja annetaan niiden äänien kuulua!
Tulkaa! Tulkaa!
Lähettänyt Betty klo 10.35 Ei kommentteja:
Tunnisteet: HRD, TRH
Lähettänyt Betty klo 16.55 Ei kommentteja: